**Kazaška Wikipedija** je izdanje slobodne i besplatne online enciklopedije Wikipedija na kazaškom jeziku. Osnovana je 2. juna 2002. godine. iako je pisanje prvih članaka redovno počelo u aprilu 2005. godine. Njegov kod je : **kk**. Naziv «Kazaška Wikipedija» nije vezan ni za jednu državu ili narod, već samo za jezik na kome su napisani članci. Njena posebnost je u tome što je pisana ćirilicom, latinicom i arapskim slovima pa stoga naziv projekta na triju pismima bude:

Қазақша Уикипедия
Qazaqşa Wïkïpedïya
قازاقشا ۋىيكىيپەدىييا

Historija
---------

Kazaška Wikipedija počela je sa radom u junu 2002. i imala je vrlo visoku stopu rasta u 2011. prelazeći sa 7.000 članaka na više od 100.000 u manje od godinu dana, uglavnom zahvaljujući uključivanju materijala iz Kazaške narodne enciklopedije, koji su objavljeni pod licencom Creative Commons *Attribution Share-Alike* (*CC BY-SA*).

To brzo širenje pokrenula je neprofitna zaklada WikiBilim. Samruk Kazyna, kazaški državni fond naftnog bogatstva, izdvojio je 2011. ukupno 204.000 dolara (ili 30.000.000 tenga ₸) za razvoj Wikipedije na kazaškom jeziku a posebno za plaćeno uređivanje, digitalizaciju i prijenos autorskih prava. 16. juna 2011. u Almatiju je održana konferencija za štampu posvećena razvoju Kazaške Vikipedije. U augustu je broj aktivnih urednika dostigao 232, a broj članaka 70.000.

Dana 24. juna 2011. *Kazakh Enciclopediasi* odobrila je korišćenje svih svojih materijala na Kazaškoj Wikipediji. Na konferenciji Wikimania 2011. (Haifa, 4 – 7 august 2011), predsjednik WikiBilima Rauan Kenžekhanuly dobio je nagradu *Wikipedijanac godine* od suosnivača Wikipedije Jimmyja Walesa za rad na proširenju kazaškog projekta. Projekt je 26. oktobra 2011. prešao prag od 100.000 članaka, a početkom 2013. imao je nešto više od 200.000 članaka. U aprilu 2012. mrežne novine *TengriNews* izvijestile su da je «u 2011. državni fond Samruk Kazyna dodijelio ukupno 204.000 dolara za razvoj Wikipedije na kazaškom jeziku» a te iste «godine bit će izdvojeno još 136.000 dolara», citirajući novinsku službu fonda.

Prilikom Wikimanije 2012. Jimmy Wales je se zahvalio Kazaškoj vladi na potpori projektu Kazaške Wikipedije.

Krajem 2012. i početkom 2013. godine, svjetski mediji su raspravljali o gore navedenoj financijskoj potpori vlade, koja je među ostalom bila predmet oštrih kritika po temi slobode tiska, dok Rauan Kenžekhanuly, predsjednik WikiBilima, je imao dugu karijeru kao vladin dužnosnik. Treba također podcrtati da je od 1991. do 2019. godine Republikom Kazahstanom vladao Nursultan Nazarbajev, državnik koji je došao na vlast raspadom Sovjetskog Saveza i koji je na primjer davne 1986. oštro kritizirao Askara Kunaeva, predsjednika Akademije znanosti, zato što u to vrijeme nije poduzimao reforme u tada kazaško-sovjetskom akademskom prostoru. Nazarbajev je kroz godine *de facto* uspostavio demokraturu u državi a kada je 2019. napustio mjesto predsjednika, grad Astana je putem predsjedničkog dekreta bio preimenovan u «*Nur-Sultan*» u njegovu čast.

Rauan Kenžekhanuly
Prijateljstvo Jimmyja Walesa sa bivšim britanskim premijerom Tonyjem Blairom – koji je jedno vrijeme bio savjetnik kazaške vlade – također je bilo pod lupom, kao i neutralnost sadržaja kazaškog wiki projekta, čija je većina članaka reprodukcija nacionalne enciklopedije, a izdavač nacionalne enciklopedije je bila država. Godine 2015. Jimmy Wales je na *Redditu* izjavio da za vrijeme kada je Kenžekhanulyju dodijelio prvu nagradu *Wikipedijanca godine* nije znao za Kenžekhanulove prethodne pozicije kao prvog sekretara u ambasadi Kazahstana u Moskvi i kao savjetnika guvernera Mangystauske regije. Do 2015. Kenžekhanuly je postao zamjenik guvernera Kyzylordske oblasti i osnivački direktor Euroazijskog savjeta za spoljne poslove (ECFA), istraživačkog centra koji finansira kazaška vlada. Također na Redditu, Wales je precizirao da ga nagrada *Wikipedijanac Godine* ne vezuje za kazaške krugove moći, naprotiv on sebe smatra kritičarem kazaškog režima i u dotičnoj prilici je nagradio samo netkoga tko je dobro doprineo projektu na Wikipediji.

Godine 2014. *WikiBilim* je uspostavio vezu sa projektom Google Translate sa namjerom da uvede kazaški jezik u projekat a pošto je bio potreban referentni tekstualni korpus, Kenžekhanuly je uzeo za polaznu tačku Kazašku Wikipediju, stigavši 12. decembra 2014. da najavi uspješan dolazak kazaškog jezika na Google Translate. 1. juna 2017. *WikiBilim* je preregistriran i preimenovan u «Nacionalni prevoditeljski zavod». Kazaška afera je potom izazvala razna razmišljanja o odnosu između Vikipedije i zatvorenih vladinih režima.

Kronologija
-----------

Komemorativni logo Kazaške Wikipedije za dostignuće 100.000 članka u jesen 2011.
* 3. oktobar 2007. — premašuje 1.000 članaka;
* 7. april 2011. — preko 10.000 članaka;
* 9. jul 2011 — preko 50.000 članaka i 53. je Vikipedija po broju članaka;
* 26. oktobar 2011. — više od 100.000 članaka i 40. je Wikipedija po broju članaka;
* 6. august 2012. — više od 150.000 članaka i 31. je Wikipedija po broju članaka;
* 29. novembar 2012. — više od 200.000 članaka i 25. je Wikipedija po broju članaka.

Statistike
----------

U sredini januara 2022. projekt broji 232.736 članaka i većina njegovih čitatelja potječe iz Kazahstana. Ima 260 aktivna korisnika, 16 administratora i njegova dubina je od 12,66.

Od aprila 2013. broj članaka kazaške Wikipedije čini približno 14% svih članaka napisanih na Turkijskim jezicima, što je čini drugim najvećim izdanjem u jezičnoj porodici poslije turskog, koji čini 28% od svih turkijskih članaka.

Povezano
--------

* Historija Wikipedije
* Lista Wikipedija

Spoljašne veze
--------------

Bilješke
--------

1. ↑  «Самұрық-Қазына» ұлттық әл-ауқат қоры» Акционерлік Қоғамы.
2. ↑  Қазақ энциклопедиясы.
3. ↑  Ұлттық аударма бюросы.

Izvori
------

1. 1 2 3  () „Wikipedia Statistics Kazakh". Wikimedia Foundation. Pristupljeno 16. 01. 2023.
2. ↑  „На развитие "Казахской Википедии" выделили 50 миллионов тенге" (ru). TengriNews. 20. 04. 2012. Pristupljeno 16. 01. 2023.
3. 1 2 3 4  Williams, Christopher (24. 12. 2012). „Wikipedia co-founder Jimmy Wales restricts discussion of Tony Blair friendship". *The Telegraph*. Pristupljeno 16. 01. 2023.
4. 1 2  () „$136 thousand channeled into development Kazakh-language Wikipedia". 23. april 2012. Pristupljeno 16. 01. 2023.
5. ↑  () „The letter from Kazakh Encyclopedia to Wikimedia Foundation, Inc.". Meta-Wiki. Pristupljeno 16. 01. 2023.
6. ↑  „Проект по расширению казахскоязычной части "Википедии" стартовал в Казахстане" (ru). gazeta.kz. Arhivirano iz originala na datum 12. oktobar 2013. Pristupljeno 27. april 2012.
7. 1 2  Morris, Kevin (25. 12. 2012). „The Daily Dot – Wikipedia's odd relationship with the Kazakh dictatorship". The Daily Dot. Pristupljeno 16. 01. 2023.
8. ↑  Hermans, Steven (8 January 2013). „Critics question neutrality of Kazakh Wikipedia". Net Prophet. Arhivirano iz originala na datum 28. 04. 2019. Pristupljeno 16. 01. 2023.
9. ↑  Smith, Myles G. (27. 12. 2012). „Kazakhstan Wikipedia Controversy Raises Questions About the Crowd". Eurasianet.org. Pristupljeno 08. 09. 2013.
10. 1 2  () Michel, Casey G. (02. 04. 2015). „Wikipedia Founder Distances Himself from Kazakhstan PR Machine". Eurasianet.org. Pristupljeno 15. 01. 2023.
11. ↑  Jaffer, Jameel (2015). „We are suing the NSA over its mass surveillance of the international communications of millions of innocent people". Reddit. Pristupljeno 16. 01. 2023.  : « *Wow, what a pack of lies that is. I am not "involved" with the government of Kazakstan, and the Wikipedian of the Year was not a "government official". I am a critic and lobbyist against the government of Kazahkstan and I awarded someone who has done incredible work to bring free knowledge to the country under extremely difficult circumstances. Kazahkstan is one of many countries where I am personally active in meeting and lobbying government officials to change their repressive policies.* » (J. Wales)
12. ↑  () Orazgaliyeva, Malika; Lee, Dmitry (17. 12. 2014). „Kazakh Language Now Part of Google Translate Services". The Astana Times. Pristupljeno 16. 01. 2023.
13. ↑  Lubbock, John (11. 08. 2017). „Authoritarian governments hate Wikipedia, which is why you should get involved". Open Democracy. Pristupljeno 16. 01. 2023.
14. ↑  () „List of Wikipedias by Language Group". Meta-Wiki. 13. 12. 2013. Pristupljeno 16. 01. 2023.

| * p
* r
* u
Lista Wikipedija po broju članaka |
| --- |
| 5,000.000+ | 
* Engleska (en)
* Cebuano (ceb)

 |
| 1,000.000+ | 
* Njemačka (de)
* Švedska (sv)
* Francuska (fr)
* Nizozemska (nl)
* Ruska (ru)
* Španska (es)
* Italijanska (it)
* Egipatska arapska (arz)
* Poljska (pl)
* Japanska (ja)
* Kineska (zh)
* Vijetnamska (vi)
* Waray-Waray (war)
* Ukrajinska (uk)
* Arapska (ar)
* Portugalska (pt)

 |
| 500.000+ | 
* Perzijska (fa)
* Katalonska (ca)
* Srpska (sr)
* Indonežanska (id)
* Korejska (ko)
* Norveška (Bokmål) (no)
* Finska (fi)
* Turska (tr)
* Mađarska (hu)
* Češka (cs)

 |
| 200.000+ | 
* **Srpskohrvatska (sh)**
* Čečenska (ce)
* Rumunjska (ro)
* Južnominska (zh-min-nan)
* Tatarska (tt)
* Baskijska (eu)
* Malajska (ms)
* Esperanto (eo)
* Hebrejska (he)
* Armenska (hy)
* Bugarska (bg)
* Danska (da)
* Azerska (az/azb)
* Slovačka (sk)
* Kazaška (kk)
* Minangkabau (min)
* Estonska (et)
* Bjeloruska (be)
* Pojednostavljena engleska (simple)
* Hrvatska (hr)
* Grčka (el)
* Litvanska (lt)

 |
| 100.000+ | 
* Galicijska (gl)
* Slovenska (sl)
* Urdu (ur)
* Uzbečka (uz)
* Norveška (Nynorsk) (nn)
* Gruzijska (ka)
* Hindi (hi)
* Tajlandska (th)
* Tamilska (ta)
* Latinska (la)
* Velška (cy)
* Asturijska (ast)
* Makedonska (mk)
* Bengali (bn)
* Kantonska Wikipedija (zh-yue)
* Latvijska (lv)
* Tadžička (tg)
* Afrikaans (af)
* Burmanska (my)

 |
| 50.000+ | 
* Bosanska (bs)
* Okcitanska (oc)
* Albanska (sq)
* Marathi (mr)
* Kirgiska (ky)
* Malayalam (ml)
* Bjeloruska (Taraškevica) (be-x-old)
* Telugu (te)
* Svahilska (sw)
* Bretonska (br)
* Javanska (jv)
* Zapadnopendžapska (pnb)
* Luksemburška (lb)
* Irska (ga)
* Šleska (szl)
* Kurdska (ku/ckb)
* Čuvaška (cv)

 |
| 20.000+ | 
* Tagalog (tl)
* Aragonska (an)
* Pendžapska (pa)
* Nepalska (ne)
* Volapük (vo)
* Alemanska (als)
* Kannada (kn)
* Škotska (sco)
* Mongolska (mn)
* Krimskotatarska (crh)
* Crkvenoslovenska (cu)

 |